但係市面上嘅噴墨打印機好多因為標榜可以印相⸺即係要處理好多cmyk冇可能表達嘅色⸺好早開始已經有用其他色嘅墨，所以就算接受cmyk嘅輸入，輸入嘅cmyk同實際嘅用墨量都未必有直接關係。例如，一啲較為平價嘅嘅噴墨打印機款式雖然只係用標準嘅cmyk四色墨，但係如果用cmyk色彩模式直接輸出，啲色會淺咗，理由係部機嘅驅動程式係首先用算法將cmyk嘅輸入轉成rgb，然後再用第隻算法轉返做cmyk輸出，結果恁住唔使轉，反而轉咗兩次，結果啲色錯嗮。